गुरुनानक इंटर कालेज की छात्रा दिव्या पांडेय मानती हैं समाज में लड़कियाें की स्थित अभी भी अच्छी नहीं हो पाई है। लड़कियां आत्मनिर्भर बनें इसके लिए उन्हें शिक्षित होना आवश्यक है। कन्या भ्रूण हत्या के खात्मे के लिए योजनाबद्ध तरीके से कार्य करना होगा। सिटी ब्लाक के सरैंयां गांव निवासी डा. राजशेखर शुक्ल की पुत्री मेधा शुक्ल का कहना है कि जन जागरण के द्वारा ही भ्रूण हत्या व दहेज प्रथा का समाप्त होगी। इसको दूर करने से ही एक अच्छे समाज की स्थापना की जा सकती है। दहेज प्रथा एवं भ्रूण हत्या को निंदनीय कार्य कहते इसके परित्याग करने के लिए कमर कसना होगा।